paragraph_text: Ljubomir Radanović (Cetinje, 21. lipnja 1960.), crnogorski nogometaš koji je igrao na poziciji braniča. Ponikao je u Lovćenu iz Cetinja, a igrao je i u Partizanu, Standard de Liègeu, OGC Nicei i AC Bellinzoni. Za reprezentaciju Jugoslavije nastupio je 34 puta i postigao tri pogotka. Poznat je po pogotku u posljednjoj minuti kvalifikacijske utakmice (za EP 1984.) protiv Bugarske na Poljudu 21. prosinca 1983. Na njegov pogodak komentator Mladen Delić izgovorio je upamćenu rečenicu: "Ljudi, pa je li to moguće?" Tim je pogotkom Radanović odveo Jugoslaviju na EP.